Die geld wat mynmaatskappye beskikbaar het vir die rehabilitasie van uitgewerkte myne is in die meeste gevalle ontoereikend.
Me. Christine Reddell, ’n prokureur verbonde aan die CER, sê die organisasie het inligting van elf mynmaatskappye op die Johannesburgse Effektebeurs bestudeer. Die meeste myne se openbaarmaking van die koste van rehabilitasie is vaag en onbetroubaar, terwyl die maatskappye se vermoë om die koste te dek twyfelagtig is. Sy sê die openbaarmakingsverslae weerspreek mekaar.
“Te veel myne word net laat vaar met enorme koste vir die omgewing en dikwels die belastingbetaler,” sê Burns. Een voorbeeld is die Maketeeskopmyn naby Luneburg wat sowat 45 jaar gelede net so gelos is nadat die mynmaatskappy sy bedrywighede gestaak het. Burns sê die strome wat van dié berg af vloei, word tot vandag toe nog besoedel en rehabilitasie van die omgewing is te duur. “In die een stroom is daar vir 10 km geen lewe nie,” sê hy.
'n Meer onlangse voorbeeld is die oënskynlike wanbestuur van twee mynrehabilitasietrusts vir die Optimum- en Koornfonteinmyn, sê Reddell.